Obama përpiqet të forcojë pozitat në 2014
Presidenti shpreson ta përqendrojë vemendjen këtë vit në ngushtimin e dallimeve mes shumë të pasurve dhe shtresës së mesme
Viti 2014 do të jetë në vit me shumë ngjarje politike në Shtetet e Bashkuara. Presidenti Barak Obama do të parashtojë politikën e tij në fjalimin për gjendjen e vendit që do të mbajë më 28 janar. Në nëntor, votusit do të zgjedhin kongresin e ri, rezultatet e të cilit ka të ngjarë të kenë një ndikim të madh për presidentin, si dhe për ligjvënësit nga të dy partitë e mëdha politike. Presidenti Obama u prit ngrohtë në ditën që mbajti fjalimin për gjendjen e vendit vitin e kaluar, menjëherë pas fitores së zgjedhjeve në vitin 2012. Por viti 2013 provoi se ishte një vit i vështirë për presidentin, kryesisht për shkak të fillimit të vështirë të zbatimit të reformës së tij shëndetësore. Zoti Obama shpreson ta përqëndrojë vemendjen këtë vit në ngushtimin e dallimeve mes të pasurve dhe shtresës së mesme. Republikanët pritet të vazhdojnë të kritikojnë ligjin e kujdesit shëndetësor, thotë strategu republikan, Ron Bonjean. Kufizimi i programeve të ndihmës sociale është gjithashtu një nga përparësitë e republikanëve, thotë Kryetari i Dhomës së Përfaqësuesve, John Boehner. Pritet që Presidenti Obama të vërë në dukje disa nga shenjat e mëkëmbjes ekonomike dhe çështja është tek ndryshimi i të ardhurave, thotë Thomas Mann i Institutit Brookings. Në mandatin e tyre të dytë, presidentët kanë zakonisht probleme për të forcuar prozitat e tyre politike, thotë analisti John Fortier. Zoti Fortier shton se betejat politike para zgjedhjeve të nëntorit për në Kongres ka të ngjarë të dominojnë politikën e këtij viti. Në nëntor do të votohet për të 435 vendet në Dhomën e Përfaqësuesve të dominua nga republikanët, për një të tretën e Senatit të dominuar nga demokratët, si dhe për guvernatorët e 36 shteteve.